Cal estar prudent en o tocant a l'aspecto biolochico: en primeras, data la naturaleza polemica d'iste tema de rechira, en particular en os países anglosaxons, a validez d'istos estudios no ye pas guaranciato; a l'arreo, os experimentos con melguizos deben interpretar-se con tiento, car ye dificil extrapolar una relación directa a libe chenetico enta o libel comportamental. Manimenos, istos estudios sochieren una influencia a ran d'os chens: si un melguizo ye homosexual, o suyo melguizo monozigotico haberba arredol d'o 52% de posibilidat d'estar-ne tamién e os melguizos dizigoticos haberban una proporción d'o 22% d'estar-ne entramos, mesmo si ye dificil deseparar l'efecto chenetico d'o simplo efecto cultural, en haber estato entramos ninos criatos ensemble.